[{"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000016", "text": "Mae'r anrhydedd diweddaraf yn gymeradwyaeth bellach i le myfyrwyr yng nghalon profiadau allgyrsiol y Brifysgol. Mae cymryd rhan mewn gweithgareddau yn gwella cyflogadwyedd myfyrwyr, gan roi cyfleoedd iddynt ddatblygu ystod o sgiliau. Mae hefyd yn creu cymunedau a chyfleoedd i rwydweithio."}, {"text_idx": "#000017", "text": "Mae'r Wobr yn dilyn blwyddyn lwyddiannus arall sydd hefyd wedi gweld y Brifysgol yn y 10 uchaf yn y DU yn yr Arolwg Myfyrwyr Cenedlaethol ar gyfer boddhad myfyrwyr a chynnal ei safon Aur yn Fframwaith Rhagoriaeth Addysgu (TEF) Llywodraeth y DU."}, {"text_idx": "#000019", "text": "\u201cRydw i wrth fy modd bod y Brifysgol wedi derbyn y Wobr hon ac rwy'n falch iawn o'r bartneriaeth rhwng y Brifysgol ac Undeb y Myfyrwyr. Mae Prifysgol Bangor yn ymfalchi\u0308o yn y ffaith ei bod nid yn unig yn darparu addysg ragorol ond hefyd yn brofiad prifysgol cyffredinol sy'n canolbwyntio ar y myfyriwr. Hoffwn ddiolch i'r holl fyfyrwyr am eu cefnogaeth a'u hadborth cadarnhaol. Mae ein myfyrwyr yn gwerthfawrogi eu hamser ym Mhrifysgol Bangor ac mae'n wych gweld bod cynifer yn dewis cymryd rhan mor weithredol ym mywyd y Brifysgol.\u201d"}, {"text_idx": "#000020", "text": "Roedd y Ti\u0302m a fu'n mynychu'r noson yn adlewyrchu'r wyth maes a gafodd eu cynnwys ar rhestr fer ar gyfer y gwobrau. Maent yn dathlu yma efo'r Gw\u0302r Gwadd, y comediwr, Omid Djalili.Meddai'r Athro Carol Tully, Dirprwy Is-Ganghellor (Myfyrwyr):"}, {"text_idx": "#000021", "text": "\u201cMae'n anhygoel gweld ein Clybiau a'n Cymdeithasau yn ennill y wobr hon am y drydedd flwyddyn yn olynol. Mae'n gamp enfawr ac yn dyst i waith caled a brwdfrydedd ein myfyrwyr a'r staff gwych yn Undeb y Myfyrwyr. Mae ein Clybiau a'n Cymdeithasau yn un o'r nifer o bethau sy'n gwneud Bangor mor arbennig. Llongyfarchiadau i bawb sy'n gweithio mor galed i wneud profiad myfyrwyr ym Mhrifysgol Bangor mor wych. \u201d"}, {"text_idx": "#000023", "text": "\u201cRydym yn hynod falch ein bod wedi ennill y Clybiau a'r Cymdeithasau gorau a bod y tlws yn dod yn o\u0302l i Brifysgol Bangor am y drydedd flwyddyn yn olynol. Mae gennym dros 200 o wahanol Glybiau a Chymdeithasau ar gyfer myfyrwyr yn Undeb Bangor felly mae rhywbeth i bawb ac maen nhw'n rhad ac am ddim i ymuno. Rydym yn ennill gwobrau fel hyn gan ein bod yn gwrando ar ein myfyrwyr, ac yn gweithio mewn partneriaeth a\u0302 nhw i sicrhau bod myfyrwyr Bangor yn cael y cyfleoedd gorau posibl. \u201d"}, {"text_idx": "#000025", "text": "\u201cMae canlyniadau cryf eleni yn ddangosydd clir bod myfyrwyr yn cydnabod ac yn gwerthfawrogi'r cyfleoedd, y gefnogaeth a'r addysgu a ga\u0302nt.\u201d"}, {"text_idx": "#000027", "text": "Dyddiad cyhoeddi: 26 Ebrill 2019"}]